rejauldu/bengali-wikipedia huggingface dataset:
শিরি মাইমন (; জন্ম: ১৭ মে ১৯৮১) হচ্ছেন ইসরায়েলের একজন পপ / আরএন্ডবি গায়িকা, টিভি অনুষ্ঠান উপস্থাপক এবং অভিনেত্রী, যিনি টিভি অনুষ্ঠান "কখাভ নলাদ"-এ রানার্স-আপ হয়ে খ্যাতি অর্জন করেছিলেন। তিনি ইউরোভিশন সঙ্গীত প্রতিযোগিতা ২০০৫ সালে ইসরায়েলকে প্রতিনিধিত্ব করেন, যেখানে তিনি চতুর্থ স্থান অর্জন করতে সমর্থ হয়েছিলেন।  জুন ২০১৩ সালে শিরি মাইমন এক্স ফ্যাক্টরের ইসরায়েলের প্রথম মৌসুমে বিচারকদের মধ্যে একজন হয়ে উপস্থিত হয়েছিলেন। তিনি দ্বিতীয় এবং তৃতীয় মৌসুমের জন্যও বিচারকদের ভূমিকা উক্ত অনুষ্ঠানে উপস্থিত হন।  প্রারম্ভিক জীবন শিরি মাইমন ইসরায়েলের হাইফাতে জন্মগ্রহণ করেছেন এবং তিনি কিরিয়াত হাইমে তার শৈশব অতিবাহিত করেন। তার পরিবার আলজেরীয় ইহুদী, গ্রীক-ইহুদি, এবং সিরিয়-ইহুদি বংশদ্ভুত শেফার্ডি ইহুদি ছিল। তিনি একটি শিশুর গান উত্সবে দশ বছর বয়সে আত্মপ্রকাশ করেন। তিনি ইসরাইলের প্রতিরক্ষা বাহিনীতে যোগ দিয়েছিলেন, যেখানে তিনি ইসরায়েলি এয়ার ফোর্স এন্টারপ্রাইজ ট্রুপের সাথে থেকে তাদের দলের হয়ে গান পরিবেশন করেছিলেন। ২০০১ সালে, তিনি ব্যান্ড টিপ্যাকস দ্বারা একটি সঙ্গীত ভিডিওতে বৈশিষ্ট্যযুক্তভাবে উপস্থিত হয়েছিলেন। পরে, তিনি এলাটে একজন গায়ক এবং বার্টেন্ড হিসাবে একটি বছরের অর্ধেক সময় যাবত কাজ করেছেন। ২০০৩ সালে, তিনি কখাভ নলাদের জন্য অডিশন করেছিলেন এবং সেখানে প্রথম রানার-আপ হয়ে উক্ত অনুষ্ঠানে তার যাত্রা সম্পন্ন করেছিলেন।  ক্যারিয়ার ২০০৪ সালে তিনি তার প্রথম একক "অ্যাড শেতাভিন ওটি" (যতক্ষণ না তুমি আমাকে বোঝ) মুক্তি দিয়েছিলেন। তার প্রথম অ্যালবামে কাজ করার সময়, তিনি ইসরায়েলের একটি জনপ্রিয় দৈনিক যুব টেলিভিশন অনুষ্ঠানের উপস্থাপক ছিলেন, যার নাম ছিল "EXIT"। ২০০৫ সালে, শিরি মাইমন "কদম ইউরোভিশন", ইসরায়েলের ইউরোভিশন নির্বাচন অনুষ্ঠানে অংশ গ্রহণ করেন এবং কিন্তু তিনি উক্ত পদে জয়ের জন্য পছন্দনীয় ছিলেন না। তিনি হাশেখেত শিনিশ'আর (দ্য সাইলেন্স অব রিমেনস)-এ অংশগ্রহণ করে তার কর্মজীবনে প্রথমবারের মতো কোন অনুষ্ঠানে প্রথম স্থান লাভ করেন। এইভাবে তিনি কিয়েভে অনুষ্ঠিত ২০০৫ সালে অনুষ্ঠিত ইউরোভিশন সঙ্গীত প্রতিযোগিতায় ইসরায়েলের প্রতিনিধিত্ব করেছিলেন। তিনি প্রাথমিকভাবে গানের অংশ ইংরেজিতে সঞ্চালিত করা উচিত এ প্রস্তাব করেন যা সেখানে প্রত্যাখ্যান করা হয়েছিল। অবশেষে, সেখানে অতীতের বিদেশী ভাষা গানগুলো সফল হয়নি বলে বিবেচনা করা হয়। তিনি হিব্রু ভাষায় অর্ধেক এবং ইংরেজিতে অর্ধেক গান করতে সম্মত হন। ইউরোভিশন সঙ্গীত প্রতিযোগিতায় তিনি ১৫৪ পয়েন্ট অর্জন করে চতুর্থ স্থান অর্জন করেন।   তথ্যসূত্র   বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:এমটিভি ইএমএ বিজয়ী বিষয়শ্রেণী:ইহুদি সঙ্গীতশিল্পী বিষয়শ্রেণী:২১শ শতাব্দীর ইসরায়েলি গায়িকা
ডন ব্র্যাডম্যান ১৯৪৮ সালে অস্ট্রেলিয়া ক্রিকেট দলের সাথে ইংল্যান্ড সফর করেছিলেন, ঐ দল পাঁচটি অ্যাশেজ টেস্ট সহ তাদের ৩৪টি সফর ম্যাচে অপরাজিত ছিল। ব্র্যাডম্যান ছিলেন অধিনায়ক, তিন নির্বাচকদের মধ্যে একজন এবং সামগ্রিকভাবে সর্বকালের সেরা দলগুলির মধ্যে একটি হিসাবে বিবেচিত দল, যা দ্য ইনভিনসিবলস  ডাকনাম অর্জন করেছিল, সেই দলের প্রভাবশালী ব্যক্তিত্ব ছিলেন।  সাধারণত ক্রিকেটের ইতিহাসের সর্বশ্রেষ্ঠ ব্যাটসম্যান হিসাবে বিবেচিত ডানহাতি ব্র্যাডম্যান ৩ নম্বরে অধিনায়ক হিসাবে পাঁচটি টেস্টে খেলেছিলেন। ব্র্যাডম্যান অন্যান্য অস্ট্রেলীয় অধিনায়কের চেয়ে বেশি প্রভাবশালী ছিলেন কারণ স্কোয়াড বাছাইয়ে তিন নির্বাচকের মধ্যে তিনিও ছিলেন একজন। খেলতে গিয়ে তিনি অস্ট্রেলিয়ান কন্ট্রোল বোর্ডের সদস্যও ছিলেন, এটি বিশেষাধিকার যা অন্য কোনও ব্যক্তির নেই বা ছিল না। ৪০ বছর বয়সে ব্র্যাডম্যান ছিলেন দলের সবচেয়ে বয়স্ক খেলোয়াড়; তাঁর দলের তিন-চতুর্থাংশ তাঁর থেকে কমপক্ষে আট বছরের ছোট ছিলেন এবং কেউ কেউ তাকে পিতৃতুল্য হিসাবে দেখতেন। একজন জাতীয় বীর হিসাবে, ক্রিকেট খেলার ক্ষমতা এবং প্রশাসক হিসাবে প্রভাব এইসব তাঁর মর্যাদার সাথে মিলে তাঁর দলকে তাঁর সাথে আরো ঘনিষ্ঠ করে, অন্যান্য দলের অধিনায়কের তুলনায়। একজন ক্রিকেটার হিসাবে ব্র্যাডম্যানের মর্যাদাপূর্ণতার কারণে সফরের ম্যাচগুলিতে জনস্বার্থ ও উপস্থিতি রেকর্ড-ভেঙেছিল।  ব্র্যাডম্যান প্রথম শ্রেণির ম্যাচ শেষ করেন ব্যাটিং সমষ্টি এবং গড়ে সবার উপরে থেকে, ৮৯.৯২ গড়ে ২৪২৮ রান এবং এগারোটি সেঞ্চুরি করে, যা যে কোনও খেলোয়াড়ের মধ্যে সর্বাধিক। তাঁর এত সাফল্য সত্ত্বেও, অ্যালেক বেডসারের লেগ ফাঁদের বিরুদ্ধে তার সমস্যা ছিল — তিনি টেস্টে টানা তিনবার এবং অন্যান্য ম্যাচে দু'বার এই ফাঁদ ব্যবহার করায় বোলারদের কাছে ধরা পড়েছিলেন — এটি অনেক আলোচনার বিষয় হয়েছিল।  ট্রেন্ট ব্রিজের প্রথম টেস্টের প্রথম ইনিংসে ব্র্যাডম্যান ১৩৮ রান করেছিলেন এবং অস্ট্রেলিয়ার ৫০৯ রানের ভিত্তি তিনিই স্থাপন করেছিলেন, যা ৩৪৪ রানের লিড স্থাপন করেছিল এবং শেষ পর্যন্ত জয় লাভ করেছিল। হেডিংলিতে চতুর্থ টেস্টে, শেষ দিনে অধোগামী পিচে তিনি অপরাজিত ১৭৩ রান করেছিলেন, আর্থার মরিসের সাথে ট্রিপল সেঞ্চুরির জুটি গড়ে অস্ট্রেলিয়া দ্বিতীয় ইনিংসে ৩/৪০৪ This notation means that three wickets were lost in the process of scoring 404 runs. করে সাত উইকেটে জয় পেয়েছিল। এটি টেস্ট ইতিহাসে সর্বাধিক সফলতম রান তাড়া করার বিশ্ব রেকর্ড স্থাপন করেছে। এই সফরটি ছিল ব্র্যাডম্যানের আন্তর্জাতিক বিদায়, এবং যখন টেস্ট ক্যারিয়ারের গড় ১০০ করতে মাত্র চার রান দরকার ছিল, তখন তিনি ওভালের পঞ্চম টেস্টে দ্বিতীয় বলে শূন্য রানে আউট হন, এরিক হোলিসের গুগলি বলে বোল্ড হয়ে। তবুও অস্ট্রেলিয়া ৪ – ০ তে টেস্ট সিরিজ জিতেছিল এবং ব্র্যাডম্যান দুই সেঞ্চুরির সাথে ৭২.৫৭ গড়ে ৫০৮ রান নিয়ে সিরিজ শেষ করেছিল। শুধু মরিস — তিন সেঞ্চুরিসহ — পাঁচ টেস্টে এর বেশি রান করেছিল। সিরিজে ব্র্যাডম্যানের টেস্ট গড় অস্ট্রেলীয়দের মধ্যে তৃতীয় সর্বোচ্চ ছিল, সিড বার্নস এবং মরিসের পরে।   সাধারণ নোট    তথ্যসূত্র         বিষয়শ্রেণী:অপরাজেয় (ক্রিকেট) বিষয়শ্রেণী:ডোনাল্ড ব্র্যাডম্যান
মিস ইউনিভার্স ১৯৭৩, ২২তম মিস ইউনিভার্স প্রতিযোগিতা, ২১ জুলাই ১৯৭৩ তারিখে গ্রীসের এথেন্সের ওডিয়ন অফ হেরোডস অ্যাটিকাসে অনুষ্ঠিত হয়েছিল। ফিলিপাইনের মার্গারিটা মোরানকে অনুষ্ঠান শেষে অস্ট্রেলিয়ার কেরি অ্যান ওয়েলস মুকুট পরান, তিনি গ্লোরিয়া ডিয়াজের পরে এই শিরোপা জয়ী দ্বিতীয় ফিলিপিনো।   সারা বিশ্বের ৬১ জন প্রতিনিধি এই শিরোনামের জন্য প্রতিদ্বন্দ্বিতা করেছিলেন। এটি ছিল ইউরোপের পাশাপাশি পূর্ব গোলার্ধে অনুষ্ঠিত প্রথম মিস ইউনিভার্স প্রতিযোগিতা।    তথ্যসূত্র   বিষয়শ্রেণী:মিস ইউনিভার্স
ভারতের ওড়িশা রাজ্যে ২০২৩ সালের ২ জুন একটি মালবাহী রেল, ১২৮৪১ করমন্ডল এক্সপ্রেস ও ১২৮৬৪ বেঙ্গালুরু-হাওড়া এসএফ এক্সপ্রেস এই তিনটি ট্রেনের সাথে সংঘর্ষের ঘটনা ঘটে। এই ঘটনায় কমপক্ষে ২৮৯ জন নিহত এবং ৯০০ জনেরও বেশি আহত হয়েছে, যা এটিকে ইতিহাসের সবচেয়ে মারাত্মক রেল দুর্ঘটনার মধ্যে একটিতে পরিণত করেছে।   পটভূমি  এই দুর্ঘটনাটিকে একবিংশ শতাব্দীর শুরুর পর থেকে দেশের সবচেয়ে গুরুতর রেল দুর্ঘটনা হিসেবে চিহ্নিত করেছে। অবকাঠামো উন্নত করার জন্য পর্যায়ক্রমিক সরকারগুলির দ্বারা যথেষ্ট বিনিয়োগ সত্ত্বেও, ভারতে প্রায়ই ট্রেন দুর্ঘটনা ঘটে থাকে, যা বিশ্বব্যাপী অন্যতম বৃহত্তম রেল নেটওয়ার্কের অধিকারী। ভারতের ইতিহাসে সবচেয়ে বিধ্বংসী ট্রেন ট্র্যাজেডি ঘটেছিল ১৯৮১ সালে, বিহার রাজ্যে একটি ঘূর্ণিঝড়ের সময় যখন একটি জনাকীর্ণ যাত্রীবাহী ট্রেন লাইনচ্যুত হয় এবং একটি নদীতে পড়ে যায়, যার ফলে ৮০০ জনেরও বেশি মানুষের প্রাণহানি ঘটে।  দুর্ঘটনা  ২০২৩ সালের ২ জুন স্থানীয় সময় আনুমানিক সন্ধ্যা ৭ টার (১৩:৩০ জিএমটি) দিকে পূর্বাঞ্চলীয় রাজ্য ওড়িশার বালাশ্বের জেলার বাহানাগা বাজার রেলওয়ে স্টেশনের কাছে হাওড়া-চেন্নাই প্রধান লাইনে দুটি যাত্রীবাহী রেলের সংঘর্ষ হয়, এতে কমপক্ষে 288 জন নিহত হয় এবং ৯০০ জনেরও বেশি আহত হয়েছে। এটি ধারণা করা হয়েছিল যে প্রথম রেলটি লাইনচ্যুত হয়েছিল ও এর কয়েকটি বগি উল্টে যায় এবং বিপরীত ট্র্যাকে গিয়ে শেষ হয় যেখানে সেগুলি দ্বিতীয় রেলটির সাথে ধাক্কা খেয়েছিল। দুর্ঘটনার সঙ্গে একটি মালবাহী ট্রেনও জড়িত বলে জানা গেছে।  দুর্ঘটনায় পতিত যাত্রীবাহী রেলগুলি হল ১২৮৪১ করমন্ডল এক্সপ্রেস, যা শালিমার ও এমজিআর চেন্নাই সেন্ট্রাল স্টেশনের মধ্যে যাতায়াত করছিল এবং ১২৮৬৪ এসএমভিটি বেঙ্গালুরু-হাওড়া সুপারফাস্ট এক্সপ্রেস, যা এসএমভিটি বেঙ্গালুরু ও হাওড়া স্টেশনের মধ্যে যাতায়াত করছিল।   তাৎক্ষণিক প্রতিক্রিয়া  ভারতীয় রেলওয়ে এবং ওড়িশা ও পশ্চিমবঙ্গ সরকার হেল্পলাইন নম্বর জারি করেছে। ওড়িশার মুখ্য সচিব প্রদীপ জেনার মতে, তিনটি ন্যাশনাল ডিজাস্টার রেসপন্স ফোর্স (এনডিআরএফ) ইউনিট, চারটি ওডিশা ডিজাস্টার র‌্যাপিড অ্যাকশন ফোর্স ইউনিট, ১৫টিরও বেশি দমকল দল, ১০০ জন ডাক্তার, ২০০ জন পুলিশ কর্মী ও ২০০টি অ্যাম্বুলেন্স উদ্ধার অভিযানের জন্য মোতায়েন করা হয়েছে। এনডিআরএফের আরও চারটি দল দুর্ঘটনাস্থলের দিকে যাচ্ছিল বলে জানা গেছে। স্থানীয় বাস কোম্পানি আহত যাত্রী পরিবহনে সহায়তা করেছে। স্থানীয় বেসামরিক ব্যক্তিরা যাত্রীদের জল সরবরাহ করেছিল এবং যেখানে সম্ভব তাদের লাগেজ পুনরুদ্ধার করতে সহায়তা করেছিল।   প্রতিক্রিয়া  ভারতের প্রধানমন্ত্রী নরেন্দ্র মোদি এই ঘটনায় দুঃখ প্রকাশ করেছেন এবং শোকসন্তপ্ত পরিবারের প্রতি সমবেদনা জানিয়েছেন।  তিনি টুইটারে লিখেছেন, "দুর্ঘটনাস্থলে বর্তমানে উদ্ধারকাজ চলছে এবং ক্ষতিগ্রস্তদের প্রয়োজনীয় সব ধরনের সহায়তা দেওয়া হচ্ছে।" স্বরাষ্ট্রমন্ত্রী অমিত শাহ এই ঘটনাকে "গভীরভাবে বেদনাদায়ক" বলে আখ্যায়িত করেছেন।  ওড়িশা ও পশ্চিমবঙ্গ রাজ্যের বর্তমান মুখ্যমন্ত্রীরা এই বিপর্যয়ে গভীর উদ্বেগ প্রকাশ করেছেন।  বিশ্বের বিভিন্ন দেশের রাষ্ট্রপ্রধানেরা এই ঘটনায় গভীর শোকপ্রকাশ করেছেন।   তথ্যসূত্র   বিষয়শ্রেণী:ভারতের রেল পরিবহনের ইতিহাস বিষয়শ্রেণী:ভারতে রেলের সংঘর্ষ বিষয়শ্রেণী:২০২৩-এ রেল দুর্ঘটনা বিষয়শ্রেণী:বালেশ্বর জেলা বিষয়শ্রেণী:২০২৩-এ ভারত বিষয়শ্রেণী:২০২৩-এ ভারতে বিপর্যয়
জ্ঞানেন্দ্রিয় () হলো উপলব্ধির অঙ্গ, ইন্দ্রিয়ের মাধ্যমে উপলব্ধি করার অনুষদ। জ্ঞানেন্দ্রিয় বলতে চেতনাকে বোঝায়। সূক্ষ্ম দেহের সতেরোটি উপাদানের মধ্যে প্রথম পাঁচটি হল "উপলব্ধির অঙ্গ" বা "জ্ঞানেন্দ্রিয়"। হিন্দুধর্ম ও বৈষ্ণবধর্ম অনুসারে পাঁচটি জ্ঞানেন্দ্রিয়- কর্ণ, ত্বক, চক্ষু, জিহ্বা ও নাসিকা। জ্ঞানেন্দ্রিয়ের অর্থ হল 'জ্ঞানের অন্তর্গত'। যেহেতু জ্ঞান এই উপলব্ধির অঙ্গগুলির মাধ্যমে অর্জিত হয়, তাই এগুলি জ্ঞানেন্দ্রিয় নামে পরিচিত। জগৎ সম্পর্কে জ্ঞান অর্জনে জ্ঞানেন্দ্রিয় গুরুত্বপূর্ণ ভূমিকা পালন করে। বাহ্যিক জগৎ পাঁচটি স্থূল উপাদান নিয়ে গঠিত; ইথার বা আকাশ, বায়ু, অগ্নি, জল ও পৃথিবী। সূক্ষ্ম দেহ তন্মাত্র দ্বারা গঠিত, এই উপাদানগুলির সূক্ষ্ম রূপ। জ্ঞানের পাঁচটি অঙ্গের মাধ্যমে স্থূল উপাদানগুলির দিকে তন্মাত্রের দৃষ্টিভঙ্গি যা উপলব্ধির অঙ্গ হিসাবেও পরিচিত। বস্তুজগত সম্পর্কে জ্ঞান না থাকলে আধ্যাত্মিক জ্ঞান আহরণ করা যায় না।Jnanendriya, Jnana-indriya, Jñānendriya, Jnanemdriya, (ইংরেজি ভাষায়), www.wisdomlib.org  তথ্যসূত্র  বহিঃসংযোগ  Pancha Jnanendriya, Last Updated: July 26, 2017  Prevalence of Touch Sensation (Sparshanendriya-Vyapaktva)  বিষয়শ্রেণী:ভারতীয় দার্শনিক ধারণা
পশ্চিমাঞ্চল বা ফ্রিটাউন উপদ্বীপ হল সিয়েরা লিওনের চারটি প্রধান প্রশাসনিক বিভাগের একটি। এটি প্রাচীনতম শহর এবং জাতীয় রাজধানী ফ্রিটাউন এবং তার পার্শ্ববর্তী শহর ও গ্রামাঞ্চল নিয়ে গঠিত। এর আয়তন প্রায় ৫৫৭ বর্গকিলোমিটার এবং জনসংখ্যা প্রায় ১৪৪৭২৭১ জন।Statistics Sierra Leone, 2014 Population and Housing Census পশ্চিমাঞ্চল এলাকাটি একটি উপদ্বীপ এবং এটি দুটি জেলা, পশ্চিমাঞ্চলীয় গ্রামীণ জেলা ও পশ্চিমাঞ্চলীয় শহুরে জেলায় বিভক্ত।  ফ্রিটাউন পশ্চিমাঞ্চলীয় শহুরে জেলা ও পশ্চিমাঞ্চল এলাকার প্রশাসনিক দপ্তর হিসাবে কাজ করে।  অবস্থান  পশ্চিমাঞ্চলের উত্তর পূর্বে উত্তরাঞ্চলীয় প্রদেশ, দক্ষিণ পূর্বে দক্ষিণাঞ্চলীয় প্রদেশ এবং উত্তর পূর্ব ও দক্ষিণে আটলান্টিক মহাসাগর অবস্থিত। সিয়েরা লিওনের চারটি প্রশাসনিক অঞ্চলের মধ্যে একমাত্র পশ্চিমাঞ্চলের সাথে কোন আন্তর্জাতিক সীমান্ত নেই।  প্রশাসনিক এলাকা  পশ্চিমাঞ্চল বিভাগ দুটি জেলায় বিভক্ত :   পশ্চিমাঞ্চলীয় গ্রামীণ জেলা  পশ্চিমাঞ্চলীয় শহুরে জেলা  তথ্যসূত্র   বিষয়শ্রেণী:সিয়েরা লিওনের প্রদেশ
এমিকো ইকেদা () একজন জাপানি প্যারালিম্পিক স্কিয়ার। তিনি ইন্সব্রুকে অনুষ্ঠিত ১৯৮৮ সালের শীতকালীন প্যারালিম্পিক গেমসে অংশগ্রহণ করে একটি ব্রোঞ্জ পদক অর্জন করেন।   কর্মজীবন  এমিকো ইকেদা ১৯৮৮ সালের শীতকালীন প্যারালিম্পিক গেমসে আলপাইন স্কিইংয়ে জাপানের প্রতিনিধিত্ব করেন। তিনি মহিলাদের এলডাব্লিউ১০ জায়ান্ট স্ল্যালম ইভেন্টে ১ মিনিট ৫২.৩২ সেকেন্ড সময় নিয়ে তৃতীয় স্থান অধিকার করেন। এ ইভেন্টে ১ মিনিট ১৪.৬৫ সেকেন্ড সময় নিয়ে ফ্রাঁসোয়া জ্যাকার্ড স্বর্ণপদক এবং ১ মিনিট ৩৯.৪৮ সেকেন্ড সময় নিয়ে মেরিলিন হ্যামিল্টন রৌপ্যপদক জয় করেন। তিনি মহিলাদের স্ল্যালম এলডাব্লিউ১০ ইভেন্টে অংশগ্রহণ করলেও সেখানে ডিসকোয়লিফাইড হয়ে যান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:প্যারালিম্পিক পদক বিজয়ী
ইন্টারপ্রেটার () কম্পিউটার বিজ্ঞানে একটি প্রোগ্রাম যা প্রোগ্রামিং ভাষায় লেখা নির্দেশাবলী একজিকিউট করে। এটি হাই লেভেল প্রোগ্রামিং ল্যাংগুয়েজের সোর্স কোড একজিকিউট করে। ইন্টারপ্রেটার একটি প্রোগ্রাম যেটি:  সোর্স কোড সরাসরি একজিকিউট করে।  সোর্স কোডকে কার্যকরী অন্তর্বর্তী প্রতিনিধিত্বকারী কোন কোডে রূপান্তরিত করে এবং অবিলম্বে তা একজিকিউট করে।  কম্পাইলার দিয়ে পূর্বের কম্পাইলকৃত কোড স্পষ্ট ভাবে একজিকিউট করে। থাম্ব|ইন্টারপ্রেটার ডিজাইন প্যাটার্ন   ইতিহাস  প্রথম ইন্টারপ্রেটার ব্যবহার করা হাই লেভেল প্রোগ্রামিং ল্যাংগুয়েজ ছিল সম্ভবত লিস্‌প। লিস্‌প প্রথম স্টিভ রাসেল একটি IBM 704 কম্পিউটার উপর প্রয়োগ করেন।   ইন্টারপ্রেটার ব্যবহারের সুবিধা ও অসুবিধা  প্রোগ্রামাররা সাধারণত হাই লেভেল ল্যাংগুয়েজে কোড লিখে থাকে যা কম্পিউটার এক্সিকিউট করতে পারে না, তাই এই সোর্স কোডকে মেশিন কোডে রূপান্তরিত করতে হয়। এই রূপান্তর একটি কম্পাইলার অথবা একটি ইন্টারপ্রেটার দিয়ে করা হয়। একটি কম্পাইলার এই রূপান্তর করে তোলে মাত্র একবার যেখানে ইন্টারপ্রেটার প্রতিবার একজিকিউট হওয়ার সময় সেটি রূপান্তরিত করে (অথবা বেসিক প্রোগ্রামিং ল্যাংগুয়েজের প্রথম সংস্করণের মত কিছু ল্যাংগুয়েজে প্রত্যেকটি নির্দেশের পর এটি রূপান্তরিত হত।)  বৈচিত্রতা  বিভিন্ন ধরনের ইন্টারপ্রেটারের মধ্যে কয়েকটি হলঃ  বাইটকোড ইন্টারপ্রেটার  এবাস্ট্রাক সিন্টেক্স ট্রি ইন্টারপ্রেটার  জাস্ট ইন টাইম কম্পাইলেশন   তথ্যসূত্র    বহিঃসংযোগ   IBM Card Interpreters page at Columbia University  Theoretical Foundations For Practical 'Totally Functional Programming' (Chapter 7 especially) Doctoral dissertation tackling the problem of formalising what is an interpreter    বিষয়শ্রেণী:প্রোগ্রামিং ভাষা বাস্তবায়ন
__TOC__  ২৪ ডিসেম্বর ২০২৪  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  বিশ্বকোষ গঠনে আগ্রহী নন, অপসারণের পরেও একই শিরোনামে বারবার নিবন্ধ তৈরি করছেন। এখন নতুন অ্যাকাউন্ট খুলেই সেই নিবন্ধে সম্পাদনা করেছেন। ভেনজেন্স • আলাপ ০১:০৪, ২৪ ডিসেম্বর ২০২৪ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য   প্রমাণিত সক। বাধা দেওয়া হলো। রিয়াজ (আলাপ) ১১:৪৮, ২৫ ডিসেম্বর ২০২৪ (ইউটিসি)  ৩০ ডিসেম্বর ২০২৪  সন্দেহভাজন সকপাপেট    সক-মাস্টার অ্যাকাউন্ট থেকে কমন্সে চিত্র আপলোড করে নতুন অ্যাকাউন্ট দিয়ে নিবন্ধ তৈরি করছে। ভেনজেন্সআলাপ ০৭:০৭, ৩০ ডিসেম্বর ২০২৪ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  প্রমাণিত সক। বাধা দেওয়া হলো। রিয়াজ (আলাপ) ১৪:৪৮, ৩০ ডিসেম্বর ২০২৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৪
ওশান্‌স ইলেভেন স্টিভেন সোডারবার্গ পরিচালিত একটি ২০০১ মার্কিন ডাকাতির চলচ্চিত্র, এবং ১৯৬০ সালের রাট প্যাকের একই নামের চলচ্চিত্রের পুনর্নির্মাণ। এতে জর্জ ক্লুনি, ব্র্যাড পিট, ম্যাট ড্যামন, ডন চিডল, অ্যান্ডি গার্সিয়া, বার্নি ম্যাক এবং জুলিয়া রবার্টস অভিনয় করেছেন। ছবিটি বক্স অফিসে এবং সমালোচকদের কাছে সফল ছিল, এবং ২০০১ সালে ৪৫০ মিলিয়ন আয় করে।  এটি পঞ্চম সর্বোচ্চ ব্যবসা সফল সিনেমা হয়।   তথ্যসূত্র    বহিঃসংযোগ     বিষয়শ্রেণী:২০০১-এর চলচ্চিত্র বিষয়শ্রেণী:২০০০-এর দশকের অপরাধ চলচ্চিত্র বিষয়শ্রেণী:২০০০-এর দশকের হাস্যরসাত্মক চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ চলচ্চিত্র বিষয়শ্রেণী:মার্কিন ডাকাতি চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:স্টিভেন সোডারবার্গ পরিচালিত চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:মার্কিন চলচ্চিত্রের পুনর্নির্মাণ বিষয়শ্রেণী:ভিলেজ রোডশো পিকচার্সের চলচ্চিত্র
ফিলিপ্পো গ্রান্ডি (জন্ম: ৩০ মার্চ ১৯৫৭) একজন ইতালীয় কূটনীতিক এবং জাতিসংঘের কর্মকর্তা, যিনি বর্তমানে তিনি জাতিসংঘের শরণার্থী বিষয়ক হাইকমিশনার হিসেবে দায়িত্ব পালন করছেন। তিনি পূর্বে নিকট প্রাচ্যে ফিলিস্তিনি শরণার্থীদের জন্য জাতিসংঘের ত্রাণ ও কর্ম সংস্থার (ইউএনআরডব্লিউএ) কমিশনার-জেনারেল এবং আফগানিস্তানে জাতিসংঘের উপ-বিশেষ প্রতিনিধি হিসেবে দায়িত্ব পালন করেছেন। প্যারিস ২০২৪ অলিম্পিকের উদ্বোধনী অনুষ্ঠানে তিনি অলিম্পিক লরেল পুরস্কার পান।  শিক্ষা  গ্র্যান্ডি ১৯৮১ সালে মিলান বিশ্ববিদ্যালয় থেকে আধুনিক ইতিহাসে ডিগ্রি অর্জন করেন এবং ১৯৮৭ সালে রোমের গ্রেগরিয়ান বিশ্ববিদ্যালয় থেকে দর্শনে স্নাতক ডিগ্রি অর্জন করেন।   কর্মজীবন  গ্রান্ডি ১৯৮৮ সালে জাতিসংঘের শরণার্থী বিষয়ক হাই কমিশনার (ইউএনএইচসিআর)-এর অফিসে তার কর্মজীবন শুরু করেন এবং প্রথম উপসাগরীয় যুদ্ধের পর সুদান, সিরিয়া, তুরস্ক এবং ইরাক সহ বিভিন্ন দেশে দায়িত্ব পালন করেছেন। তিনি কেনিয়া, বেনিন, ঘানা, লাইবেরিয়া, আফ্রিকান মহা হ্রদ, ইয়েমেন এবং আফগানিস্তানে বেশ কয়েকটি জরুরি অভিযানের নেতৃত্ব দিয়েছিলেন। ১৯৯৬ থেকে ১৯৯৭ সালের মধ্যে, তিনি গৃহযুদ্ধের সময় গণতান্ত্রিক কঙ্গো প্রজাতন্ত্রে ইউএনএইচসিআর এবং জাতিসংঘের মানবিক কার্যক্রমের জন্য স্থানীয় সমন্বয়কারী ছিলেন। ১৯৯৭ থেকে ২০০১ সাল পর্যন্ত তিনি জেনেভায় ইউএনএইচসিআরের নির্বাহী অফিসে বিশেষ সহকারী এবং তারপর চিফ অফ স্টাফ হিসেবে কাজ করেন। ২০০১ থেকে ২০০৪ সাল পর্যন্ত তিনি ইউএনএইচসিআর-এর মিশন প্রধান হিসেবে দায়িত্ব পালন করেন।[তথ্যসূত্র প্রয়োজন ]  বাম|থাম্ব|পেনি মর্ডান্টের সাথে জিবুতিতে গ্রান্ডি  এরপর ২০০৪ সালে গ্র্যান্ডি আফগানিস্তানে জাতিসংঘ সহায়তা মিশনে (ইউএনএএমএ) চলে যান, যেখানে তিনি ২০০৪ থেকে ২০০৫ সাল পর্যন্ত রাজনৈতিক বিষয়ের জন্য দায়ী মহাসচিবের উপ-বিশেষ প্রতিনিধি হিসেবে দায়িত্ব পালন করেন। ২০০৫ সালে তিনি প্রথমে ডেপুটি কমিশনার-জেনারেল হিসেবে এবং তারপর ২০১০ থেকে ২৯ মার্চ ২০১৪ পর্যন্ত কমিশনার-জেনারেল হিসেবে ইউএনআরডব্লিউএ-তে চলে আসেন।[তথ্যসূত্র প্রয়োজন ]  ১১ নভেম্বর ২০১৫ তারিখে জাতিসংঘের মহাসচিব বান কি-মুন ২০১৬ সালে দায়িত্ব গ্রহণের জন্য গ্রান্ডিকে পরবর্তী জাতিসংঘের শরণার্থী বিষয়ক হাইকমিশনার হিসেবে নিয়োগের তার ইচ্ছা ঘোষণা করেন। ২৩ নভেম্বর ২০২০ তারিখে, জাতিসংঘের সাধারণ পরিষদ গ্রান্ডিকে শরণার্থী বিষয়ক হাইকমিশনার হিসেবে অতিরিক্ত ২.৫ বছরের জন্য পুনর্নির্বাচিত করে।  ২০১৯ সাল থেকে, গ্রান্ডি বিশ্ব অর্থনৈতিক ফোরামের মানবিক বিনিয়োগ বিষয়ক উচ্চ-স্তরের গ্রুপের সদস্য, যার সহ-সভাপতিত্ব করেন বোর্জ ব্রেন্ডে, ক্রিস্টালিনা জর্জিভা এবং পিটার মৌরার।  ২০২৪ সালের গ্রীষ্মকালীন অলিম্পিকের উদ্বোধনী অনুষ্ঠানে, শরণার্থী ক্রীড়াবিদদের সাহায্য করার জন্য গ্রান্ডিকে তৃতীয় ব্যক্তি হিসেবে সম্মানিত করা হয়, এবং অলিম্পিক লরেল পুরস্কারে ভূষিত করা হয়।   তথ্যসূত্র    বহিঃসংযোগ   ইউএন জীবনী, ফিলিপ্পো গ্রান্ডি  ফিলিপ্পো গ্র্যান্ডি, ইউএনএইচসিআর  বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:জাতিসংঘ শরণার্থীবিষয়ক হাইকমিশনার বিষয়শ্রেণী:মিলান বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতিসংঘে ইতালীয় কর্মকর্তা বিষয়শ্রেণী:২০শ শতাব্দীর ইতালীয় কূটনীতিবিদ বিষয়শ্রেণী:২১শ শতাব্দীর ইতালীয় কূটনীতিবিদ বিষয়শ্রেণী:মিলানের কূটনীতিবিদ
রাষ্ট্রীয় হার্মিটেজ জাদুঘর রাশিয়ার সেন্ট পিটার্সবার্গের শিল্প ও সংস্কৃতি জাদুঘর। বিশ্বের দ্বিতীয় বৃহত্তম আর্ট জাদুঘরটিTop 10 Museums and GalleriesCityvision2000.com - The Winter Palace and the Hermitage Museum  ১৭৬৪ সালে প্রতিষ্ঠিত হয়, যখন মহান সম্রাজ্ঞী ক্যাথেরিন বার্লিন বণিক জোহান আর্নস্ট গটজকভস্কির কাছ থেকে চিত্রের একটি চিত্তাকর্ষক সংগ্রহ অর্জন করেন। জাদুঘরটি প্রতি বছর ডিসেম্বর মাসে সেন্ট ক্যাথেরিন দিবসে প্রতিষ্ঠাবার্ষিকী পালন করে। এটি ১৮৫২ সাল থেকে সর্বসাধারণের জন্য উন্মুক্ত। এটি কোভিড-১৯ মহামারীজনিত কারণে ২০২০ সালে ৯,৬৮,৬০৪ জন দর্শককে আকৃষ্ট করে, যা ২০১৯ সালের থেকে আশি শতাংশ কম। এটি বিশ্বের সর্বাধিক পরিদর্শনীয় শিল্পকর্ম জাদুঘরের ২০২০ সালের তালিকার একাদশতম স্থানে রয়েছে।The Art Newspaper annual museum visitor survey, published March 31, 2021  জাদুঘরের সংগ্রহে বিশ্বের বৃহত্তম চিত্রকলার সংগ্রহ সহ ত্রিশ মিলিয়নেরও বেশি উপকরণ (এদের মধ্যে প্রায় এক তৃতীয়াংশের জন্য সংখ্যাসূচক সংগ্রহ রয়েছে) রয়েছে, যার মধ্যে কেবলমাত্র একটি সামান্য অংশ স্থায়ী প্রদর্শনের জন্য রয়েছে। সংগ্রহটি রাশিয়ান সম্রাটের পূর্ববর্তী আবাসস্থল উইন্টার প্যালেস সহ প্যালেস এম্ব্যাঙ্কমেন্টের পাশাপাশি ছয়টি ঐতিহাসিক ভবনসমূহের বিশাল কমপ্লেক্স দখল করে।  তথ্যসূত্র  বহিঃসংযোগ  বিষয়শ্রেণী:সেন্ট পিটার্সবার্গের জাদুঘর বিষয়শ্রেণী:রাশিয়ার ভূ-চিহ্ন
ক্লেমেন্তিনা সুয়ারেজ (১২ মে, ১৯০২ - ১৯৯১) ছিলেন হন্ডুরাসের প্রথম দিককার একজন কবি ও লেখিকাIntroduction: Why Are There So Many Women Writers?, bookmaniac.org, Retrieved 26 October 2015, যিনি প্রথাগত সামাজিক রীতিনীতি ভঙ্গ করেছিলেন। তিনি হন্ডুরাস কাব্যগ্রন্থ প্রকাশক প্রথম নারী। বর্তমানকালে তাকে হন্ডুরাসের প্রধান নারী কবি হিসাবে বিবেচনা করা হয়ে থাকে।   উত্তরাধিকার  ক্লেমেন্তিনা সুয়ারেজ ১৯০২ সালের ১২ই মে হন্ডুরাসের হুতিকালপায় জন্মগ্রহণ করেছিলেন এবং ১৯৯১ সালে হন্ডুরাসের তেগুসিগালপাতে মৃত্যুবরণ করেছিলেন।  ১৯৯৯ সালে তাঁর নামে হন্ডুরান ডাকটিকিট বার করে তাঁকে সম্মানিত করা হয়েছিল। Honduras stamp in 1999, StampWorld.com, Retrieved 26 October 2015 তাকে হন্ডুরাসের প্রধান কবিও বলা হয়ে ধাকে। Honduran poetry, Vianegative.us, Retrieved 26 October 2015 তিনি শর্টস এবং লিপস্টিক পরা প্রথম হন্ডুরান নারী হিসাবেও পরিচিত।  তাঁর জীবনের গল্প নিয়ে একটি বই এবং একটি চলচ্চিত্র রয়েছে। কথিত আছে মেক্সিকান চিত্রশিল্পী দিয়েগো রিভেরা Clementina Suárez: Her Life and Poetry – Book review, University Press of Florida, retrieved 26 October 2015 এল সালভাদোরের কোস্টা রিকান চিত্রশিল্পী ফ্রান্সিসকো অ্যামিগেটি এবং ক্যামিলো মিনেরো তাঁর প্রতিকৃতি অঙ্কন করেছিলেন। Portraits of Clementina , casaclementina.com, Retrieved 26 October 2015   গ্রন্থপঞ্জি      তথ্যসূত্র   বিষয়শ্রেণী:১৯৯১-এ মৃত্যু বিষয়শ্রেণী:১৯০২-এ জন্ম বিষয়শ্রেণী:হন্ডুরীয় নারী কবি বিষয়শ্রেণী:২০শ শতাব্দীর হন্ডুরীয় কবি
নিঝুম দ্বীপ সামুদ্রিক সংরক্ষিত এলাকা বাংলাদেশের নিঝুম দ্বীপ অবস্থিত একটি সংরক্ষিত এলাকা। ২০১৯ সালের ২৩ জুন এটি প্রতিষ্ঠিত হয়।  জায়গা নিয়ে এই সংরক্ষিত এলাকাটি গঠিত।  অবস্থান  ইতিহাস বন্যপ্রাণী (সংরক্ষণ ও নিরাপত্তা) আইন, ২০১২ অনুযায়ী ইলিশসহ উপকূলীয় অন্যান্য মৎস্য প্রজাতি ও জলজ জীব রক্ষার উদ্দেশ্যে ২০১৯ সালে নিঝুম দ্বীপ ও এর আশপাশের প্রায় ৩,১৮৮ বর্গ কিলোমিটার এলাকাকে ‘‘সামুদ্রিক সংরক্ষিত এলাকা (এমপিএ)’’ হিসেবে ঘোষণা করা হয়। জীব বৈচিত্র্য সেন্টমার্টিনকে সামুদ্রিক সংরক্ষিত এলাকা রয়েছে বিপন্ন পিঙ্ক ডলফিন, হাঙ্গর, রে মাছ, সামুদ্রিক কচ্ছপ, সামুদ্রিক পাখি, প্রবাল, সামুদ্রিক ঘাসসহ ইত্যাদি।   তথ্যসূত্র   বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:বাংলাদেশের সংরক্ষিত এলাকা
জাতিসংঘের সাধারণ পরিষদ, ৭ এপ্রিল ২০১১ তারিখে  এ/রেজ/৬৫/ ২৭১ প্রস্তাবে, ১২ এপ্রিলকে  আন্তর্জাতিক মানব মহাকাশ যাত্রা দিবস হিসেবে ঘোষণা করেছে । প্রতি বছর আন্তর্জাতিক পর্যায়ে মানবজাতির জন্য মহাকাশ যুগের সূচনা উদযাপন করার জন্য এই দিবস পালিত হচ্ছে। উপযুক্ত উন্নয়ন লক্ষ্য অর্জনে এবং রাষ্ট্র ও জনগণের কল্যাণ বৃদ্ধিতে মহাকাশ বিজ্ঞান ও প্রযুক্তির গুরুত্বপূর্ণ অবদানের কথা এতে স্মরণ করা হয়। শান্তিপূর্ণ উদ্দেশ্যে মহাকাশ বজায় রাখার তাদের আকাঙ্ক্ষার বাস্তবায়ন নিশ্চিত করার জন্য এই দিবস পালিত হয়।  তাৎপর্য  ১৯৬১ সালের ১২ এপ্রিল ছিল প্রথম মানব মহাকাশ যাত্রার তারিখ। সোভিয়েত নাগরিক ইউরি গ্যাগারিন প্রথম মহাকাশে পাড়ি দেন। এই ঐতিহাসিক ঘটনাটি সমগ্র মানবজাতির কল্যাণের জন্য মহাকাশ অনুসন্ধানের পথ খুলে দেয়। সাধারণ পরিষদ শান্তিপূর্ণ উদ্দেশ্যে সমস্ত মানবজাতির কল্যাণের জন্য  মহাকাশের অনুসন্ধান এবং ব্যবহারের প্রচার ও সম্প্রসারণ এবং সেখান থেকে প্রাপ্ত সুবিধা সকল রাষ্ট্রের কাছে পৌঁছে দেওয়ার অব্যাহত প্রচেষ্টায় মানবজাতির সাধারণ স্বার্থের প্রতি গভীর দৃঢ় বিশ্বাস ব্যক্ত করেছে।  উদ্দেশ্য আন্তর্জাতিক মানব মহাকাশ যাত্রা দিবস পালনের উদ্দেশ্যই হল;  মহাকাশে যাওয়া প্রথম ব্যক্তি ইউরি গ্যাগারিনকে সম্মান জানানো।  মানবজাতির জন্য মহাকাশ যুগের সূচনা, মহাকাশ বিজ্ঞান ও প্রযুক্তির অবদান এবং শান্তিপূর্ণ উদ্দেশ্যে মহাকাশ সংরক্ষণ নিশ্চিত করা।    যোগাযোগ, নেভিগেশন এবং আবহাওয়ার পূর্বাভাস সহ অন্যান্য ক্ষেত্রগুলির জ্ঞান আহরণ।   মহাকাশ বিজ্ঞানীরা প্রযুক্তির মাধ্যমে ক্রমাগত উদ্ভাবন করছেন, যা মানবজাতিকে সৌরজগতে অবাধে চলাচল এবং আমাদের গ্রহ পৃথিবীর দিকে এগিয়ে আসা সম্ভাব্য হুমকিগুলি বুঝতে সাহায্য করা।  মহাকাশকে আরও ভালোভাবে বোঝার জন্য যে প্রযুক্তিগত অগ্রগতি সাধিত হয়েছে তার প্রতিও কৃতজ্ঞতা প্রকাশ করা।  আরও দেখুন ইউরি গ্যাগারিন  ইউরির রাত্র  মানব মহাকাশ যাত্রা  তথ্যসূত্র  বিষয়শ্রেণী:জাতিসংঘের দিবস বিষয়শ্রেণী:বার্ষিকী বিষয়শ্রেণী:এপ্রিল উদ্‌যাপন বিষয়শ্রেণী:মানব মহাকাশ যাত্রা বিষয়শ্রেণী:আন্তর্জাতিক অলাভজনক সংগঠন বিষয়শ্রেণী:বিজ্ঞানের স্মৃতিচারণ বিষয়শ্রেণী:স্পেস শাটল কর্মসূচি বিষয়শ্রেণী:সৌরজগৎ বিষয়শ্রেণী:মহাকাশ যাত্রা বিষয়শ্রেণী:মহাকাশ নীতি বিষয়শ্রেণী:২০১১-এ প্রবর্তন
মিস ইউনিভার্স ১৯৯১, মিস ইউনিভার্স প্রতিযোগিতার ৪০তম বার্ষিকী, ১৭ মে, ১৯৯১-এ লাস ভেগাস, নেভাদা, মার্কিন যুক্তরাষ্ট্রের আলাদিন থিয়েটারে পারফর্মিং আর্টস -এ অনুষ্ঠিত হয়েছিল। অনুষ্ঠান শেষে মেক্সিকোর লুপিটা জোনসকে মুকুট পরান বিদায়ী নরওয়ের মোনা গ্রুড্ট। ৭৩ জন প্রতিযোগী এই প্রতিযোগিতায় অংশ নেয়।   ফলাফল   স্থান   স্থান প্রতিযোগী মিস ইউনিভার্স ১৯৯১  – লুপিটা জোনস ১ম রানার আপ – পলিন হুইজিংগা ২য় রানার আপ  – জুলিয়া লেমিগোভা শীর্ষ ৬  – কিম্বারলে মাইস   – কেলি ম্যাককার্টি   – জ্যাকলিন রদ্রিগেজ শীর্ষ ১০  – জ্যাকলিন ক্রিজগার   – মারেভা জর্জেস    – ভিভিয়ান বেনিটেজ   – নাতাশা পাভলোভিচ   তথ্যসূত্র    বহিঃসংযোগ      বিষয়শ্রেণী:মিস ইউনিভার্স বিষয়শ্রেণী:মার্কিন যুক্তরাষ্ট্রের সুন্দরী প্রতিযোগিতা বিষয়শ্রেণী:১৯৯১-এর সুন্দরী প্রতিযোগিতা